Temeljem članka 111. stavka 3. Zakona o komunalnom gospodarstvu („Narodne novine“ br. 68/18., 110/18. i 32/20.) i članka 30. Statuta Općine Vladislavci („Službeni glasnik“ Općine Vladislavci broj 3/13, 3/17, 2/18, 4/20, 5/20 - pročišćeni tekst, 8/20, 2/21 i 3/21- pročišćeni tekst) Općinsko vijeće Općine Vladislavci na svojoj 35. sjednici održanoj dana 30. ožujka 2021. godine, donosi

**ODLUKU**

**o službenoj odori, obući, opremi,**

**službenoj oznaci i iskaznici komunalnog i poljoprivrednog redara**

I. OPĆE ODREDBE

Članak 1.

Ovom Odlukom (u daljnjem tekstu: Odluka) propisuje se vrsta, oblik, kroj, rok trajanja i vrijeme nošenja službene odore, obuće i opreme te izgled i sadržaj službene oznake i iskaznice komunalnih i poljoprivrednih redara, način izdavanja, vođenja evidencije, te način korištenja službene oznake i iskaznice komunalnih i poljoprivrednih redara.

Izrazi koji se koriste u ovoj Odluci, a imaju rodno značenje odnose se jednako na muški i ženski rod.

Članak 2.

Komunalni i poljoprivredni redar tijekom radnog vremena obavezan je nositi službenu odoru, obuću i opremu s pripadajućim oznakama, te mora imati službenu iskaznicu.

II. VRSTA SLUŽBENE ODORE I OPREME KOMUNALNIH REDARA

Članak 3.

Službena odora i obuća komunalnog i poljoprivrednog redara je ljetna i zimska.

Ljetnu službenu odoru i obuću čine: hlače ljetne, remen, košulja/polo majica kratkih rukava, cipela ljetna.

Zimsku službenu odoru i obuću čine: hlače zimske, vesta, jakna za zaštitu od kiše, jakna zimska, košulja/polo majica dugih rukava, rukavice, remen, kapa zimska i cipela zimska.

Ljetna službena odora i obuća nosi se od 1. svibnja do 14. listopada, a zimska službena odora i obuća nosi se od 15. listopada do 30. travnja, osim ako vremenski uvjeti zahtijevaju drugačije o čemu odlučuje nadređeni rukovoditelj.

Članak 4.

Osim službene odore i obuće navedene u prethodnom članku, sastavni dio opreme komunalnog i poljoprivrednog redara je:

- torba

- mobilni uređaj s kamerom

III. OBLIK, KROJ I BOJA SLUŽBENE ODORE

Članak 5.

Službena odora i obuća komunalnih redara je slijedećeg oblika, kroja i boje:

- Hlače zimske (muške/ženske) su tamno plave boje, izrađene su od tkanine,

- Hlače ljetne (muške/ženske) su tamno plave boje, izrađene od tkanine,

- Vesta je tamno plave boje

- Jakna za zaštitu od kiše je klasičnog kroja, tamno plave boje, izrađena od vodootporne i vjetronepropusne tkanine

- Jakna zimska je tamno plave boje, klasičnog kroja

- Košulja je pamučna, bijele ili tamno plave boje. Ljetna i zimska košulja su istog oblika i boje, osim što zimska košulja ima duge rukave.

- Majica je pamučna, bijele ili tamno plave boje, s ovratnikom (polo). Ljetna i zimska majica su istog oblika i boje, osim što zimska majica ima duge rukave.

- Rukavice su crne boje, od prirodne kože

- Kapa zimska je tamno plave boje

- Cipela ljetna je od crne prirodne kože, klasičnog kroja.

- Cipela zimska je od crne prirodne kože, klasičnog kroja

- Remen za hlače je crne boje od prirodne kože

- Torba je crne boje

Članak 6.

Službena odora i obuća poljoprivrednih redara je slijedećeg oblika, kroja i boje:

- Hlače zimske (muške/ženske) su tamno plave boje, izrađene su od tkanine,

- Hlače ljetne (muške/ženske) su tamno plave boje, izrađene od tkanine,

- Vesta je tamno plave boje

- Jakna za zaštitu od kiše je klasičnog kroja, tamno plave boje, izrađena od vodootporne i vjetronepropusne tkanine

- Jakna zimska je tamno plave boje, klasičnog kroja

- Košulja je pamučna, bijele ili tamno plave boje. Ljetna i zimska košulja su istog oblika i boje, osim što zimska košulja ima duge rukave.

- Majica je pamučna, bijele ili tamno plave boje, s ovratnikom (polo). Ljetna i zimska majica su istog oblika i boje, osim što zimska majica ima duge rukave.

- Rukavice su crne boje, od prirodne kože

- Kapa zimska je tamno plave boje

- Cipela ljetna je od crne prirodne kože, klasičnog kroja.

- Cipela zimska je od crne prirodne kože, klasičnog kroja

- Remen za hlače je crne boje od prirodne kože

- Torba je crne boje

Članak 7.

Nabavu službene odore, obuće, opreme, službene oznake i iskaznice komunalnog i poljoprivrednog redara osigurava Jedinstveni upravni odjel.

Osobi koja se prvi puta raspoređuje na radno mjesto osigurava se nova službena odora, obuća, oprema, službene oznake i iskaznica komunalnog/poljoprivrednog redara.

Evidenciju o službenoj odori i oznakama vodi Jedinstveni upravni odjel.

IV. OZNAKE KOMUNALNOG I POLJOPRIVREDNOG REDARA

Članak 8.

Oznake komunalnog i poljoprivrednog redara sastoje se od oznake prepoznatljivosti na službenoj odori prikazane u Prilogu br. 1. koji je sastavni dio ove Odluke.

Članak 9.

Oznaka prepoznatljivosti na službenoj odori komunalnog i poljoprivrednog redara nalazi se na prednjoj lijevoj strani službene odore, promjera je 60 mm i okruglog oblika. Izrađena je na tamno plavoj podlozi. Opšivena je svijetlo plavim koncem, širine 3 mm. Na gornjem dijelu, u polukrugu, izvezen je natpis „KOMUNALNI I POLJOPRIVREDNI REDAR“ bijelim koncem. Na donjem dijelu, u polukrugu, izvezen je natpis „OPĆINA VLADISLAVCI“ bijelim koncem. U središnjem krugu, izvezen je grb Općine Vladislavci koncem u bojama grba.

V. SLUŽBENA ISKAZNICA KOMUNALNIH I POLJOPRIVREDNIH REDARA

Članak 10.

Službena iskaznica komunalnog i poljoprivrednog redara (u daljem tekstu: iskaznica), izrađuje se na papiru debljine 250 do 300 g/m2 bijele boje, dimenzija max 100,00 x 80,00 mm i zaštićuje se prozirnim plastičnim omotom.

Iskaznica komunalnog redara sadrži:

- na prednjoj strani u lijevom dijelu: grb Republike Hrvatske, natpis „REPUBLIKA HRVATSKA, OSJEČKO-BARANJSKA ŽUPANIJA, OPĆINA VLADISLAVCI“, naziv „SLUŽBENA ISKAZNICA KOMUNALNOG I POLJOPRIVREDNOG REDARA“, ime i prezime, u desnom dijelu mjesto za fotografiju veličine max. 30x35 mm, ispod fotografije broj iskaznice, u pozadini otisnut je stilizirani grb Općine Vladislavci – Prilog br. 2. koji je sastavni dio ove Odluke.

- na poleđini: tekst o ovlastima nositelja iskaznice „Nositelj/ica ove iskaznice ovlašten/a je u okviru svoje nadležnosti utvrđene Zakonom o komunalnom gospodarstvu, Odlukom o komunalnom redu, Zakonu o poljoprivrednom zemljištu i Odlukom o agrotehničkim mjerama i mjerama za uređivanje i održavanje poljoprivrednih rudina te mjerama zaštite od požara na poljoprivrednom zemljištu na području Općine Vladislavci i posebnim zakonima obavljati nadzor“, datum izdavanja, mjesto za pečat i potpis pročelnika, u pozadini otisnut je stilizirani grb Općine Vladislavci – Prilog br. 2. koji je sastavni dio ove Odluke.

VI. ROK TRAJANJA I VRIJEME NOŠENJA SLUŽBENE ODORE

Članak 11.

Svi dijelovi službene odore, obuće, opreme, službene oznake i iskaznice komunalnog i poljoprivrednog redara imaju ograničeni rok uporabe.

Rok uporabe pojedinih dijelova službene odore, obuće, opreme, službene oznake i iskaznice komunalnog redara s pripadajućim količinama prikazan je u Prilogu br. 4. koji se prilaže uz ovu Odluku.

Rokovi uporabe službene odore, obuće, opreme, službene oznake i iskaznice komunalnog i poljoprivrednog redara računaju se od dana zaprimanja na korištenje.

Članak 12.

Pojedini dijelovi službene odore, obuće, opreme, službene oznake i iskaznice komunalnog i poljoprivrednog redara mogu se zamijeniti i prije isteka roka propisanog ovom Odlukom, ukoliko su dotrajali ili uništeni tijekom službe.

Uz pisanu izjavu komunalnog/poljoprivrednog redara službena odora, obuća, oprema, službena oznaka i iskaznice mogu se zamijeniti novom prije isteka roka korištenja propisanog ovom Odlukom, ako su oštećeni ili potpuno uništeni tijekom obavljanja službe.

Zamjenu oštećene ili uništene službene odore, obuće, opreme, službene oznake i iskaznice odobrava pročelnik Jedinstvenog upravnog odjela.

Ukoliko je do oštećenja ili potpunog uništenja službene odore, obuće, opreme, službene oznake i iskaznice došlo uslijed grube nepažnje službene osobe, oštećena ili uništena odora, oprema, obuća, oznaka, službena oznaka ili iskaznica zamijenit će se novom, na trošak komunalnog/poljoprivrednog redara.

VII. PRIJELAZNE I ZAVRŠNE ODREDBE

Članak 13.

Ova Odluka stupa na snagu osmoga dana od dana objave u „Službenom glasniku“ Općine Vladislavci.

KLASA: 363-04/21-01/07

UR.BROJ:2158/07-01-21-

Vladislavci, 30. ožujka 2021.

PREDSJEDNIK

OPĆINSKOG VIJEĆA

Krunoslav Morović, v. r.

Prilog br. 1.

**KOMUNALNI I POLJOPRIVREDNI REDAR**

**OPĆINA VLADISLAVCI**



Prilog br. 2.

|  |  |
| --- | --- |
| Slika na kojoj se prikazuje tekst  Opis je automatski generiranREPUBLIKA HRVATSKAOSJEČKO-BARANJSKA ŽUPANIJAOPĆINA VLADISLAVCI |  |
| **SLUŽBENA ISKAZNICA KOMUNALNOG I POLJOPRIVREDNOG REDARA****Ime****Prezime** |  | **Broj iskaznice** |

|  |
| --- |
| Slika na kojoj se prikazuje tekst  Opis je automatski generiranNositelj/ica ove iskaznice ovlašten/a je u okviru svoje nadležnosti utvrđene Zakonom o komunalnom gospodarstvu, Odlukom o komunalnom redu, Zakonu o poljoprivrednom zemljištu i Odlukom o agrotehničkim mjerama i mjerama za uređivanje i održavanje poljoprivrednih rudina te mjerama zaštite od požara na poljoprivrednom zemljištu na području Općine Vladislavci i posebnim zakonima obavljati nadzor |
| \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ (datum izdavanja isk.) (potpis pročelnika) |

Prilog br. 3.

|  |  |  |
| --- | --- | --- |
| NAZIV I VRSTA | KOLIČINA(kom) | ROK TRAJANJA(mjesec) |
| *ZIMSKA SLUŽBENA ODORA I OBUĆA* |
| HLAČE ZIMSKE | 2 | 12 |
| VESTA | 1 | 24 |
| JAKNA ZA ZAŠTITU OD KIŠE | 1 | 24 |
| JAKNA ZIMSKA | 1 | 36 |
| KOŠULJA DUGIH RUKAVA | 2 | 12 |
| POLO MAJICA DUGIH RUKAVA | 2 | 12 |
| RUKAVICE | 1 | 24 |
| REMEN | 1 | 24 |
| KAPA ZIMSKA | 1 | 24 |
| CIPELA ZIMSKA | 1 | 24 |
| *LJETNA SLUŽBENA ODORA I OBUĆA* |
| HLAČE LJETNE | 2 | 12 |
| KOŠULJA KRATKIH RUKAVA | 2 | 12 |
| POLO MAJICA KRATKIH RUKAVA | 2 | 12 |
| CIPELA LJETNA | 1 | 12 |
| *DOPUNSKI DIO OPREME* |
| TORBA KOŽNA | 1 | 48 |
| MOBILNI UREĐAJ S KAMEROM | 1 | 24 |